kaerle etc. doen te weten allen jegenwoirdich ende toecomende
alzoe inde compste van onsen zeer lieven ende beminden zoene
den prince van spangnen in onsen lande van herweerstovere
laureys wouters geheeten die moeldere ingeseten van rethy den selven
onsen zoene gepresenteert heeft zyne supplicatie versueckende byder
selver gratie remissie ende pardoen vanden feyte ende dootslach daer
inne gementioneert te wetene hoe dat alzoe hy suppliant opten
xxien dach van octobri anno xvc achtenveertich tsavens omtrent den
zesse uren is coutende geweest met twee meyskens op een velt
aen een hecken oft veken staende tusschen jans van molle
ende des vorsters van rethy zoe is aldaer gecomen ambrosius
vloors anders geheeten proest nu overleden die duer tvoirs. veken
oft hecken daer op hy suppliant lach passeren wilde dwelck hy
suppliant nyet gedoogen en woude dit aenmerckende die voirs.
overleden seyde tot hem suppliant dese oft gelycke woerden en
zoudt ghy my nyet duerlaten waerop hy suppliant antwoerde
zoude ick u moeten duerlaten dies hy overleden seyde jae
waerom nyet het is eenen erffwech ende mitsdyen heeft die
voirs. overleden hem suppliant met en vuyst voer zynen mont
gestooten dat tvel affghinck ende voirts tselve veken open
getrocken met forsse ende daer duer gepasseert dwelck siende
deselve suppliant ende daer duer zeere vergrampt zynde heeft
denselven overleden met eenen opstekere int voirs. hecke
den steeck in zynen buyck gegeven tusschen zyn mannelyckheyt
ende den navele ende is hem overleden metten selven -
opstekere inde hant gevolght omtrent een halff roede lants
seggende dese oft gelycke woerden ic zal u wel hebben weert
u zonder dat hy suppliant hem nochtans yet meer mesdede doen
hy overleden seyde tot hem suppliant dese oft gelycke woerden
lauwereys hebbe ick u yet mesdaen dat bidde ick u om
goidswille dat ghy my vergheeft nochtans hebdy my daer
gedaen dat my de doot doen zal dwelck hy suppliant hoorende
is van daer gescheyden ende die voirs. overleden is sanderdaighs
gestorven tot grooten leetwesen vanden selven suppliant ende hoe
wel dese overleden in zyn vuyterste hem suppliant vergeven
heeft tvoirs. mesdaet ende begeert daeraff nemmermeer
geen wrake te hebbene gelyck oick van gelycken gedaen
hebben die kinderen desselffs overleden volgende de begeerte
huers vaders ende daeraff laten zoenen zoe en zoude hy
suppliant nochtans beduchtende riguer van justicien hem
binnen dese onse landen nyet dorren vrydelyck houden maer
moeten gaen dolen in vrempde contreyen tot zynen grooten
verdriete hoewel hy noyt yet anders mesdaen en heeft
weerdich van pugnitien oft reprehensien ten ware dat hem
onse gratie ende genade hierop wordde verleent zoo hy seeght
ons daerom oitmoedelyck biddende ende onse voirgenoempde
zone ons gerepresenteert hebbende die voirs. supplicatie om
op dinhouden van diere te useren van onse gewoenlycke
gratie ende genade soe eest dat wy aenschouw nemende
opte toecompste vanden voirgenoemde feyte ende dootslach ende ter
begheerte van onsen voirs. zoene willende in zyn faveur ende
ter consideratie van zyne voirs. compste in onsen voirgenoemde
lande van herwertsover den voirs. laureyse wouters suppliant
prefereren gratie ende genade voir strangheyt ende rigeur van
rechte denselven suppliant hebben inden gevalle als boven
quytgescholden ende vergeven schelden quyte ende vergeven
vuytsunderlinger gratien by desen onsen brieve tfeyt ende ongeval
boven geruert mitsgaders alle offentienende bruecken corporele
ende criminele daer inne by hem overmits ende vuyt saken
van tghene des voirs. is tegens ons onse hoicheyt ende justicie
eenichssins mach hebben ontgaen ende mesdragen ende hebben
hem dyen aengaende wedergestelt ende gerestitueert stellen
weder ende restitueren tot zynen goeden name fame ende
geruchte in onsen voirs. lande van brabant ende allen anderen
onsen landen ende heerlicheyden ende tot zynen onverbuerden
goeden indyen hy eenige onder ons heeft gelyck ende in alder
manieren zoe hy was voir die toecompste vanden voirs. feyte
imponerende hierop een eeuwich swygen onsen procureur generael in
brabant ende allen anderen onsen justicieren ende officieren
wye zy zyn satisfactie ende beternisse ierst ende voir al
gedaen der partye geinteresseerde indyen die noch nyet gedaen
en zy ende eenige daer toe staet civilyck alleenlyck behoudelyck
dat de voirs. suppliant gehouden zal zyn tvoirs. feyt tegens ons te
beteren civilyck nae die gelegentheyt vander mesdaet ende
marge: en hier van ver$$
byden ontfanger vanden
exploicten
faculteyt van zyne goeden met oick te betaelene die redelycke
costen van justicien hieromme alreede gedaen ende te doene
allet ter taxatie ende moderatie van onse zeer lieve ende getrouwe
die cancellier ende luyden van onsen rade in brabant die wy
daertoege committeert hebben ende committeren by desen ontbieden
daerom ende bevelen denselven onsen cancellier ende raidsluyden
dat voir henluyden geroepen die ghene die daerom sullen behoiren
geroepen te zyne zy procederen wel ende duechdelyck ter
verificatien ende interinemente van desen ende totter taxatie
ende moderatie vande voirs. civile boete ende costen van
justicien zoe zy zullen bevinden behoirende welck interinement
de voirs. suppliant gehouden zal zyn te versuecken ende hem in -
persoone te presenteren in onsen voirs. rade binnen zesse
maenden naestcomende opte pene van te verbueren deffect
van desen ende dat gedaen ende de voirs. amende -
civile ende costen van justicien getaxeert ende
betaelt zynde in handen vanden ghenen dien dat
behoiren zal zy onse voirs. procureur generael in
brabant ende alle andere onse richteren justicieren
officieren ende ondersaten jegenwoirdige ende -
toecomende dien dat aengaen zal moegen huere
stedehouderen ende eenyegelyck van hen besundere
zoo hem toebehoiren zal doen laten ende gedoogen
den voirs. suppliant van deser onser jegenwoirdiger gratien
ende remissien ende van alle dinhouden van desen inder
vuegen ende manieren boven verhaelt rustelyck vredelyck
volcommelyck ende eeuwelyck genyeten ende gebruycken
zonder hem te doene oft te laten geschieden nu noch in
toecommende tyde eenich hinder letsel oft moyenisse aen lyve
noch aen goeden ter contrarien maer indyen zyn lyff oft eenige
van zynen goeden daerom gearresteert becommert oft belet waeren
dat zy die setten ende stellen oft doen setten ende stellen terstont
ende zonder vertreck tot geheelder ende volcomender delivrantie
want ons alzoe gelieft ende ten eynde dat dit goet vast gestadich
ende van weerden zy blyve ende gehouden wordde tot eeuwigen
dage zoe hebben wy onsen zegel hieraen doen hangen behoudelyck
in anderen zaken onsen rechte ende eenenyelycken anderen
desselffs in allen gegeven in onser stadt van bruessele inde maent
van decembri int jaer onsheeren duysent vyfhondert xlix
van onsen keyserycke txxxe ende van onsen coninckrycke van
castillien ende anderen txxxiiiie aldus gescreven op de plycke
byden keyser ende geteeckent $$$ visa recepta
gecollo$$ ende bevonden accorderende
met zyne originale by my